proxectonos/corpus_dominio_legal_administrativo_tmp huggingface dataset:
RESOLUCIÓN do 11 de novembro de 2013, da Dirección Xeral de Enerxía e Minas, pola que se dá publicidade dos beneficiarios das axudas concedidas ao abeiro da Orde do 2 de maio de 2013 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2013 (IN519B).
Consellería de Economía e Industria — III. Outras disposicións — 20/11/2013

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 13.4 da Lei 47/2006, do 30 de xuño, de transparencia e boas prácticas na Administración pública galega, no artigo 23 da Orde do 2 de maio de 2013 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2013 (IN519B), procédese, por medio desta resolución, á publicación do extracto das axudas outorgadas pola Consellería de Economía e Industria ao abeiro da dita orde.
a) Norma reguladora da convocatoria: Orde do 2 de maio de 2013 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2013 (IN519B).
b) Aplicación orzamentaria: 08.03.-732A.760.0.
c) Crédito orzamentario: 4.382.464,66 euros.
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 11 de novembro de 2013
RESOLUCIÓN do 29 de outubro de 2013, da Dirección Xeral de Comercio, pola que se lles dá publicidade ás axudas concedidas ao abeiro da Orde do 5 de xuño de 2013 pola que se establecen as bases reguladoras para a concesión, en réxime de concorrencia competitiva, das subvencións ao comercio de proximidade para a incorporación das tecnoloxías da información e fomento do comercio electrónico, e se procede á súa convocatoria para o ano 2013 (código de procedemento IN214A).
Consellería de Economía e Industria — III. Outras disposicións — 20/11/2013

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 21 das bases reguladoras da orde, procédese á publicación das subvencións concedidas por resolución do conselleiro de Economía e Industria relacionadas no anexo.
Norma reguladora. Orde do 5 de xuño de 2013 pola que se establecen as bases reguladoras para a concesión, en réxime de concorrencia competitiva, das subvencións ao comercio de proximidade para a incorporación das tecnoloxías da información (TIC) e fomento do comercio electrónico, e se procede á súa convocatoria para o ano 2013 (código de procedemento IN214A).
Crédito orzamentario: 454.270,38 euros.
Aplicación orzamentaria: 08.02.751A 770.1.
Santiago de Compostela, 29 de outubro de 2013
DECRETO 167/2013, do 14 de novembro, polo que se aproba o cambio de titularidade do treito da estrada OU-203 Maside (541)-estación de Maside, en toda a súa lonxitude, a prol do Concello de Maside.
Consellería de Medio Ambiente, Territorio e Infraestruturas — III. Outras disposicións — 19/11/2013

A teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma e das entidades locais deberán ser aprobados por decreto da Xunta de Galicia, por proposta da consellería competente en materia de estradas, logo do acordo entre as administracións afectadas.
Por outra parte, a citada Lei de estradas dispón no artigo 54 que as estradas autonómicas ou provinciais ou os treitos determinados delas en que a circulación adquira características urbanas se lles entregarán aos respectivos concellos. O expediente promoverase por proposta do concello ou da administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade do treito OU-203 Maside (541)-estación de Maside en toda a súa lonxitude, 940 m, a prol do Concello de Maside.
De conformidade co anteriormente exposto, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día catorce de novembro de dous mil trece,
Artigo 1
Apróbase o cambio de titularidade a prol do Concello de Maside do treito OU-203 Maside (541)-estación de Maside en toda a súa lonxitude, 940 m.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, o Concello de Maside deberá incorporar ao seu plan de estradas a vía a que se refire este decreto.
Artigo 3
A entrega da vía formalizarase no prazo dos dous meses seguintes ao da publicación deste decreto no Diario Oficial de Galicia, mediante a sinatura da correspondente acta de entrega.
Artigo 4
Corresponden ao Concello de Maside, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que puidese corresponderlle como nova administración titular da estrada.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, catorce de novembro de dous mil trece
CORRECCIÓN de erros. Decreto 151/2013, do 12 de setembro, polo que se declara ben de interese cultural, coa categoría de monumento, o convento franciscano de Santo Antonio de Herbón, no termo municipal de Padrón, na provincia da Coruña.
Consellería de Cultura, Educación e Ordenación Universitaria — III. Outras disposicións — 19/11/2013

Advertido erro no citado decreto, publicado no
Diario Oficial de Galicia
núm. 183, do 25 de setembro de 2013, é necesario facer a seguinte corrección:
Na páxina 37834, onde di: «II. Bens mobles integrantes», debe dicir: «II. Partes integrantes».
RESOLUCIÓN do 14 de novembro de 2013, do Consello Reitor da Axencia Galega das Industrias Culturais, pola que se modifica a Resolución do 28 de febreiro de 2011 pola que se establecen as normas de funcionamento das programacións incluídas na Rede galega de teatros e auditorios.
Axencia Galega das Industrias Culturais — III. Outras disposicións — 22/11/2013

O Consello Reitor da Axencia Galega das Industrias Culturais, na reunión do 14 de novembro de 2013, acorda a modificación da Resolución do 28 de febreiro de 2011 pola que se establecen as normas de funcionamento das programacións incluídas na Rede galega de teatros e auditorios, modificada pola Resolución do 6 de marzo de 2013, do Consello Reitor da Agadic, pola que se modifica a Resolución do 28 de febreiro de 2011 pola que se establecen as normas de funcionamento das programacións incluídas na Rede galega de teatros e auditorios.
Artigo único
Modifícase o artigo 2 da Resolución do 28 de febreiro de 2011 pola que se establecen as normas de funcionamento das programacións incluídas na Rede galega de teatros e auditorios.
«Artigo segundo.
Períodos de programación
As programacións da Rede galega de teatros e auditorios estruturaranse en dous períodos de programación, que comprenderán os meses de xaneiro a xuño, o primeiro, e de xullo a decembro, o segundo».
Santiago de Compostela, 14 de novembro de 2013
RESOLUCIÓN do 6 de novembro de 2013 pola que se lles dá publicidade ás axudas concedidas ao abeiro da Orde do 28 de maio de 2013 (Diario Oficial de Galicia número 107, do 6 de xuño), pola que se establecen as bases reguladoras para a concesión, en réxime de concorrencia competitiva, das axudas para o libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e se procede á súa convocatoria para o ano 2013.
Consellería de Cultura, Educación e Ordenación Universitaria — III. Outras disposicións — 22/11/2013

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das subvencións concedidas, con expresión da convocatoria, do programa e do crédito orzamentario a que se imputan, do beneficiario, da cantidade concedida e da finalidade ou finalidades da subvención. Por tanto,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 09.20.432A.770.0 do procedemento CT 221C, subvencións para o libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas.
Santiago de Compostela, 6 de novembro de 2013
RESOLUCIÓN do 14 de outubro de 2013, da Dirección Xeral de Mobilidade, pola que se modifica a composición do tribunal encargado de cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril.
Consellería de Medio Ambiente, Territorio e Infraestruturas — III. Outras disposicións — 12/11/2013

A Resolución do 23 de xullo de 2013, da Dirección Xeral de Mobilidade, publicada no Diario Oficial de Galicia número 149, do 6 de agosto, convoca as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril. Unha vez modificada a relación de membros da Dirección Xeral de Mobilidade, procede reformar a composición do tribunal encargado de cualificar as ditas probas. En consecuencia,
1. Nomear como presidenta titular a Mercedes López Caneda.
2. Nomear como vogal titular a Eva Lorenzo Queiro.
Santiago de Compostela, 14 de outubro de 2013
RESOLUCIÓN do 28 de outubro de 2013, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 12/11/2013

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servicios Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables, na Comunidade Autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vaia celebrar.
En consecuencia, anúnciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Sanea Control, S.L.
3. Datas:
Novembro 2013: 25.
Decembro 2013: 2, 9, 16.
Xaneiro 2014: 13.
4. Lugar de celebración:
Grupo Calvo.
Somorto, s/n, Esteiro.
15240 Muros (A Coruña).
5. Número de prazas:
Máximo 25 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo o modelo do anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 28 de outubro de 2013
ORDE do 24 de outubro de 2013 pola que se resolve a convocatoria do 16 de maio de 2013, pola que se convocan axudas económicas para o alumnado que realiza formación práctica en centros de traballo.
Consellería de Cultura, Educación e Ordenación Universitaria — III. Outras disposicións — 12/11/2013

Unha vez cumpridos os trámites que figuran na Orde do 16 de maio de 2013, DOG do 21 de maio, pola que se convocan axudas económicas para o alumnado que realiza formación práctica en centros de traballo.
E vista a proposta de adxudicación da Dirección Xeral de Educación, Formación Profesional e Innovación Educativa, segundo as previsións dos artigos 5 e 9 da orde de convocatoria e de conformidade co disposto no seu artigo 10,
Primeiro. Anunciar a exposición ao público das listaxes definitivas dos beneficiarios das axudas concedidas correspondentes ao ano 2013, prazo maio, e nas contías que se indican, que estarán expostas no taboleiro de anuncios da Consellería de Cultura, Educación e Ordenación Universitaria; na Consellería de Presidencia, Administracións Públicas e Xustiza; na Oficina de Atención ao Cidadán e nas xefaturas territoriais da Consellería de Cultura, Educación e Ordenación Universitaria.
Segundo. Contra esta resolución, que pon fin á vía administrativa, os interesados poderán interpoñer recurso potestativo de reposición perante a Consellería de Cultura, Educación e Ordenación Universitaria no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de outubro de 2013
CORRECCIÓN de erros. Resolución do 10 de agosto de 2012 pola que se acorda a publicación do Regulamento dos estudos de doutoramento da Universidade de Santiago de Compostela, aprobado no Consello de Goberno do 25 de xuño de 2012.
Universidade de Santiago de Compostela — III. Outras disposicións — 14/11/2013

Advertidos erros na dita resolución publicada no
Diario Oficial de Galicia
número 164, do 29 de agosto de 2012, cómpre facer as seguintes correccións:
Páxina 34561:
Onde di: «CAPÍTULO 8 Organización da formación e expediente do alumnado», debe dicir: «CAPÍTULO 6 Organización da formación e expediente do alumnado».
Páxina 34563:
Onde di: «CAPÍTULO 9 Tese de doutoramento», debe dicir: «CAPÍTULO 7 Tese de doutoramento».
Páxina 34570:
Artigo 39.
Arquivo da teses de doutoramento
No 2º parágrafo:
Onde di: «Cando se trate de teses con protección de datos, a escola de doutoramento e o Centro de Posgrao habilitarán os procedementos que garantan o cumprimento das garantías do artigo 35.», debe dicir: «Nas circunstancias establecidas no artigo 35, a escola de doutoramento e o Centro de Posgrao habilitarán os procedementos que garantan o seu cumprimento».
Páxina 34573:
Artigo 42.
Principios básicos do réxime de cotutela
Onde di: «Enténdese cotutela, na aplicación deste regulamento, como a dirección...», debe dicir: «Enténdese cotutela, en aplicación deste regulamento, a dirección…».
Páxina 34582:
Disposición adicional segunda.
Normas de permanencia nos estudos de doutoramento
Onde di: «A normativa de permanencia do estudantado en estudos de doutoramento na USC rexerase polo disposto no capítulo 7...», debe dicir: «A normativa de permanencia do estudantado en estudos de doutoramento na USC rexerase polo disposto no capítulo 5...».
ORDE do 5 de novembro de 2013 pola que se amplía o prazo de presentación da documentación xustificativa establecido na Orde do 13 de xuño de 2013 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria para o ano 2013 (código de procedemento IN314A).
Consellería de Economía e Industria — III. Outras disposicións — 14/11/2013

O día 25 de xuño de 2013 publicouse no
Diario Oficial de Galicia
a Orde do 13 de xuño de 2013 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede a súa convocatoria para o ano 2013 (código de procedemento IN314A).
No artigo 15 das bases reguladoras da Orde do 13 de xuño de 2013, establécese que para cobrar a subvención concedida, o beneficiario deberá presentar a documentación xustificativa, tendo de prazo máximo ata o 15 de novembro de 2013 (inclusive). O elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes. Co fin de garantir a maior eficacia posible das referidas subvencións e, dado que non se causa prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único
Amplíase ata o 20 de decembro de 2013 (inclusive) o prazo para a execución e xustificación dos investimentos que foron obxecto de subvención ao abeiro da citada Orde do 13 de xuño de 2013 de renovación de cubertas con pizarra na Comunidade Autónoma de Galicia.
Santiago de Compostela, 5 de novembro de 2013
RESOLUCIÓN do 29 de outubro de 2013, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 14/11/2013

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servicios Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación de ditos cursos e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai celebrar.
En consecuencia, anúnciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso: curso para a capacitación de aplicadores/manipuladores de produtos biocidas. Nivel básico.
2. Entidade organizadora: Sanea Control, S.L.
3. Data: do 25 ao 29 de novembro de 2013.
4. Lugar de celebración: Puleva Food, S.L., planta de Lugo, estrada nacional VI, km 505, 27160 Nadela (Lugo).
5. Número de prazas: máximo 25 alumnos.
6. Dirixido a: todo o persoal auxiliar das empresas que apliquen e/ou manipulen produtos biocidas.
7. Criterios de selección: por rigorosa orde de recepción de inscricións.
8. Presentación de solicitudes: solicitude segundo o modelo anexo.
9. Programa:
10. Certificado de superación do curso: é obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 29 de outubro de 2013
RESOLUCIÓN do 31 de outubro de 2013 pola que se publica o estado de execución do orzamento da Comunidade Autónoma e as súas modificacións, e a situación da tesouraría e dos movementos por operacións orzamentarias e extraorzamentarias correspondentes ao segundo trimestre de 2013.
Consellería de Facenda — III. Outras disposicións — 14/11/2013

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e ás súas modificacións, e á situación de tesouraría e dos movementos por operacións orzamentarias e extraorzamentarias correspondentes ao segundo trimestre de 2013, que figuran como anexo a esta resolución.
Santiago de Compostela, 31 de outubro de 2013
CORRECCIÓN de erros. Decreto 166/2013, do 14 de novembro, polo que se modifica o Regulamento de provisión de postos de traballo, promoción profesional e promoción interna, aprobado polo Decreto 93/1991, do 20 de marzo.
Consellería de Facenda — I. Disposicións xerais — 25/11/2013

Advertidos erros no Decreto 166/2013, do 14 de novembro, polo que se modifica o Regulamento de provisión de postos de traballo, promoción profesional e promoción interna, aprobado polo Decreto 93/1991, do 20 de marzo, publicado no
Diario Oficial de Galicia
nº 220, do 18 de novembro de 2013, cómpre efectuar as seguintes correccións na páxina 44553:
No número 3 do artigo 14, onde di: «prazos de toma de posesión», debe dicir: «prazos posesorios».
No número 4 do artigo 14, onde di: «prazo de toma de posesión», debe dicir: «prazo posesorio».
RESOLUCIÓN do 5 de novembro de 2013 pola que se modifica o prazo de xustificación establecido na Resolución do 18 de xullo de 2013 pola que se establecen as bases reguladoras para a concesión, en réxime de concorrencia competitiva, das subvencións para a consolidación e a estruturación de unidades de investigación competitivas nos centros tecnolóxicos consolidados de Galicia e se procede á súa convocatoria para o ano 2013.
Axencia Galega de Innovación — III. Outras disposicións — 13/11/2013

O 14 de agosto de 2013 publicouse no
Diario Oficial de Galicia
a Resolución do 18 de xullo de 2013 pola que se establecen as bases reguladoras para a concesión, en réxime de concorrencia competitiva, das subvencións para a consolidación e a estruturación de unidades de investigación competitivas nos centros tecnolóxicos consolidados de Galicia e se procede á súa convocatoria para o ano 2013.
O artigo 20 da Resolución do 18 de xullo de 2013 establecía os seguintes prazos de xustificación:
1. A xustificación do anticipo do 50 % da subvención concedida a que se refire o artigo 21.1 deberá realizarse no prazo máximo dun mes a partir da transferencia dos fondos correspondentes.
2. Tras a xustificación do anticipo, a entidade poderá presentar xustificacións en función do ritmo de execución da acción subvencionada, que darán lugar a pagamentos á conta e que non poderán superar o 80 % da subvención concedida.
3. A xustificación do importe restante da subvención concedida tendo en conta os dous puntos anteriores terá como data límite de presentación o 30 de novembro de 2013. Non obstante, se existen cotas de seguros sociais liquidables con posterioridade a data de xustificación (cotas do mes de novembro), estas terán como data límite o 30 de xaneiro de 2014.
Tendo en conta que a resolución de concesión se publicou o 31 de outubro de 2013, cómpre ampliar os prazos establecidos no artigo 20, de acordo con isto,
Artigo único
Modifícanse os artigos 20.1 e 20.3 da Resolución do 18 de xullo de 2013, que quedan redactados do seguinte xeito:
1. A xustificación do anticipo do 50 % da subvención concedida a que se refire o artigo 21.1 deberá realizarse no prazo máximo dun mes a partir da transferencia dos fondos correspondentes, sempre e cando o dito prazo non supere do 20 de decembro de 2013, que é a data límite de presentación da xustificación.
3. A xustificación do importe restante da subvención concedida tendo en conta os dous puntos anteriores terá como data límite de presentación o 20 de decembro de 2013. Non obstante, se existen cotas de seguros sociais liquidables con posterioridade a data de xustificación (cotas do mes de novembro), estas terán como data límite o 30 de xaneiro de 2014.
Santiago de Compostela, 5 de novembro de 2013
RESOLUCIÓN do 5 de novembro de 2013 pola que se modifica o prazo de xustificación establecido na Resolución do 18 de xullo de 2013 pola que se establecen as bases reguladoras para a concesión, en réxime de concorrencia competitiva, das subvencións para a consolidación e a estruturación de unidades de investigación competitivas nos centros tecnolóxicos non consolidados de Galicia e se procede á súa convocatoria para o ano 2013.
Axencia Galega de Innovación — III. Outras disposicións — 13/11/2013

O 14 de agosto de 2013 publicouse no
Diario Oficial de Galicia
a Resolución do 18 de xullo de 2013 pola que se establecen as bases reguladoras para a concesión, en réxime de concorrencia competitiva, das subvencións para a consolidación e a estruturación de unidades de investigación competitivas nos centros tecnolóxicos non consolidados de Galicia e se procede á súa convocatoria para o ano 2013.
O artigo 20 da Resolución do 18 de xullo de 2013 establecía os seguintes prazos de xustificación:
1. A xustificación do anticipo do 50 % da subvención concedida a que se refire o artigo 21.1 deberá realizarse no prazo máximo dun mes a partir da transferencia dos fondos correspondentes.
2. A xustificación do importe restante da subvención concedida terá como data límite de presentación o 30 de novembro de 2013. Non obstante, se existen cotas de seguros sociais liquidables con posterioridade á data de xustificación (cotas do mes de novembro), estas terán como data límite o 30 de xaneiro de 2014.
Tendo en conta que a resolución de concesión aínda non se publicou, cómpre ampliar os prazos establecidos no artigo 20, de acordo con isto,
Artigo único
Modifícanse os artigos 20.1 e 20.2 da Resolución do 18 de xullo de 2013, que quedan redactados do seguinte xeito:
1. A xustificación do anticipo do 50 % da subvención concedida a que se refire o artigo 21.1 deberá realizarse no prazo máximo dun mes a partir da transferencia dos fondos correspondentes, sempre e cando o dito prazo non supere o 20 de decembro de 2013, que é a data límite de presentación da xustificación.
2. A xustificación do importe restante da subvención concedida, tendo en conta os dous puntos anteriores, terá como data límite de presentación o 20 de decembro de 2013. Non obstante, se existen cotas de seguros sociais liquidables con posterioridade á data de xustificación (cotas do mes de novembro), estas terán como data límite o 30 de xaneiro de 2014.
Santiago de Compostela, 5 de novembro de 2013
RESOLUCIÓN do 5 de novembro de 2013, da Dirección da Axencia Turismo de Galicia, pola que se ordena a publicación do acordo do Consello da Xunta de Galicia, do 31 de outubro de 2013, polo que se declaran festas de Galicia de interese turístico a Festa do San Martiño de Moaña e o Belén Artesanal en Movemento de Valga.
Axencia Turismo de Galicia — III. Outras disposicións — 13/11/2013

En cumprimento do disposto no artigo 28 do Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, esta dirección dispón que se publique no
Diario Oficial de Galicia
o acordo adoptado polo Consello da Xunta de Galicia, na súa reunión do 31 de outubro de 2013, que a seguir se transcribe:
«Declarar festas de Galicia de interese turístico, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, as seguintes:
• Festa do San Martiño, que se celebra o 11 de novembro, no concello de Moaña (Pontevedra).
• Belén Artesanal en Movemento, que se celebra desde o primeiro domingo de decembro ata o segundo domingo de xaneiro, no concello de Valga (Pontevedra)».
Santiago de Compostela, 5 de novembro de 2013
RESOLUCIÓN do 28 de outubro de 2013, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 13/11/2013

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, polo que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na Comunidade Autónoma a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vaia celebrar.
En consecuencia, anúnciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso.
Curso para a capacitación de aplicadores/manipuladores de produtos biocidas. Nivel básico.
2. Entidade organizadora.
Sanea Control, S.L.
3. Data.
4. Lugar de celebración.
5. Número de prazas.
Máximo: 25 alumnos.
6. Dirixido a.
Todo o persoal auxiliar das empresas que apliquen e/ou manipulen produtos biocidas.
7. Criterios de selección.
Por rigorosa orde de recepción de inscricións.
8. Presentación de solicitudes.
Solicitude segundo o modelo do anexo I.
9. Programa.
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 28 de outubro de 2013
Entidade organizadora: Sanea Control, S.L.
Datas:
Lugar de celebración do curso:
Duración: 20 horas teórico/prácticas e 1 hora de avaliación.
Horario: das 14.30 ás 18.45 horas, agás o día 13 de xaneiro que será das 14.30 ás 18.30 horas.
Nº de prazas: máximo 25 alumnos.
Presentación de solicitudes:
Enviarase, como data límite o 18 de novembro de 2013, a ficha de inscrición xunto cunha copia do DNI, fotografía tamaño carné e xustificante de pagamento a Sanea Control, S.L., avenida da Mahía, 106, baixo, 15220 Bertamiráns, Ames (A Coruña). Teléfono: 981 88 69 24/639 60 63 81. Fax: 881 24 29 45, correo electrónico saneacontrol@yahoo.es
Criterio de selección: por rigorosa orde de recepción da solicitude.
RESOLUCIÓN do 30 de outubro de 2013, da Xefatura Territorial de Lugo, pola que se procede á publicación das subvencións concedidas ao abeiro da Resolución do 14 de xuño de 2013, pola que se establecen as bases reguladoras que rexerán as axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Europeo (FSE), e se procede á súa convocatoria para o ano 2013 (Diario Oficial de Galicia número 118, do 21 de xuño).
Vicepresidencia e Consellería de Presidencia, Administracións Públicas e Xustiza — III. Outras disposicións — 26/11/2013

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 da Resolución do 14 de xuño de 2013 pola que se establecen as bases reguladoras que rexerán as axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Europeo (FSE), e se procede á súa convocatoria para o ano 2013, procédese á publicación das subvencións concedidas ao abeiro da citada Resolución do 14 de xuño de 2013.
No caso de axudas cofinanciadas por fondos comunitarios, as persoas beneficiarias están suxeitas ás normas de información e publicidade conforme o previsto no artigo 7.2.d) do Regulamento (CE) 1828/2006, da Comisión, do 8 de decembro, que fixa as normas de desenvolvemento para o Regulamento (CE) 1083/2006, do Consello, do 11 de xullo, polo que se establecen as disposicións xerais relativas ao Fondo de Desenvolvemento Rexional, ao Fondo Social Europeo e ao Fondo de Cohesión.
Finalidade da axuda: favorecer e impulsar a conciliación do traballo e da vida familiar de mulleres e homes mediante axudas destinadas á realización polas asociacións de nais e pais do alumnado de programas de actividades complementarias e extraescolares.
Norma reguladora: Resolución do 14 de xuño de 2013 pola que se establecen as bases reguladoras que rexerán as axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Europeo (FSE), e se procede á súa convocatoria para o ano 2013.
Crédito orzamentario: a contía das axudas é de 27.954,11 euros, que se imputan á aplicación orzamentaria 05.11.312G.481.0 do orzamento vixente deste departamento e que cofinancia ao 80 % o Fondo Social Europeo a través do programa operativo de Galicia 2007-2013, eixe 2, tema prioritario 69.
Entidades beneficiarias da subvención e importe concedido a cada unha delas: ver anexo.
Lugo, 30 de outubro de 2013
Crédito asignado: 27.954,11 euros.
RESOLUCIÓN do 6 de novembro de 2013, da Dirección Xeral de Traballo e Economía Social, pola que se ordena o rexistro, o depósito e a publicación, no Diario Oficial de Galicia, do acordo de prórroga do II Convenio colectivo do persoal laboral de administración e servizos da Universidade de Vigo.
Consellería de Traballo e Benestar — III. Outras disposicións — 21/11/2013

Visto o acordo subscrito pola Comisión Negociadora do II Convenio colectivo do persoal laboral de administración e servizos da Universidade de Vigo, con data do 31 de outubro de 2013, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, esta Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante a Orde do 29 de outubro de 2010 (DOG nº 222, do 18 de novembro).
Segundo. Dispoñer a súa publicación no
Diario Oficial de Galicia
.
Santiago de Compostela, 6 de novembro de 2013
Unha vez iniciadas as negociacións do III Convenio colectivo do persoal laboral de administración e servizos da Universidade de Vigo e segundo o previsto no artigo 86 do Estatuto dos traballadores, a Comisión Negociadora acorda expresamente a prórroga do II Convenio colectivo (publicado no DOG do 27 de xullo de 2007) ata o 31 de decembro de 2014. No caso de que nesa data a mesa de negociación acadara un preacordo, procederase a unha prórroga expresa ata a publicación no DOG do III Convenio colectivo que substituirá o II Convenio colectivo.
As partes negociadoras manifestan a súa intención común de negociar de forma leal e co ánimo de chegar a acordo, de xeito que o 31 de outubro do ano en curso se poda contar cun documento consensuado do III Convenio colectivo do PAS laboral da Universidade de Vigo.
RESOLUCIÓN do 30 de outubro de 2013, da Xefatura Territorial de Pontevedra, pola que se procede á publicación das subvencións concedidas ao abeiro da Resolución do 14 de xuño de 2013 pola que se establecen as bases reguladoras que rexerán as axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Europeo (FSE), e se procede á súa convocatoria para o ano 2013 (Diario Oficial de Galicia número 118, do 21 de xuño).
Vicepresidencia e Consellería de Presidencia, Administracións Públicas e Xustiza — III. Outras disposicións — 21/11/2013

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 22 da Resolución do 14 de xuño de 2013 pola que se establecen as bases reguladoras que rexerán as axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Europeo (FSE), e se procede á súa convocatoria para o ano 2013, procédese á publicación das subvencións concedidas ao abeiro da citada Resolución do 14 de xuño de 2013.
No caso de axudas cofinanciadas por fondos comunitarios, as persoas beneficiarias están suxeitas ás normas de información e publicidade conforme o previsto no artigo 7.2.d) do Regulamento (CE) 1828/2006, da Comisión, do 8 de decembro, que fixa as normas de desenvolvemento para o Regulamento (CE) 1083/2006, do Consello, do 11 de xullo, polo que se establecen as disposicións xerais relativas ao Fondo de Desenvolvemento Rexional, ao Fondo Social Europeo e ao Fondo de Cohesión.
Finalidade da axuda: favorecer e impulsar a conciliación do traballo e da vida familiar de mulleres e homes mediante axudas destinadas á realización polas asociacións de nais e pais do alumnado de programas de actividades complementarias e extraescolares.
Norma reguladora: Resolución do 14 de xuño de 2013 pola que se establecen as bases reguladoras que rexerán as axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Europeo (FSE), e se procede á súa convocatoria para o ano 2013.
Crédito orzamentario: a contía das axudas é de 71.808,51 euros, que se imputan á aplicación orzamentaria 05.11.312G.481.0 do orzamento vixente deste departamento e que cofinancia ao 80 % o Fondo Social Europeo a través do Programa operativo de Galicia 2007-2013, eixe 2, tema prioritario 69.
Entidades beneficiarias da subvención e importe concedido a cada unha delas: ver anexo.
Pontevedra, 30 de outubro de 2013
CUESTIÓN de inconstitucionalidade número 6037-2013, en relación coa disposición adicional sexta da Lei 8/2012, do 29 de xuño, de vivenda de Galicia, por posible vulneración do artigo 149.1.6 da CE.
Tribunal Constitucional — I. Disposicións xerais — 18/11/2013

O Pleno do Tribunal Constitucional, por providencia do 5 de novembro actual, acordou admitir a trámite a cuestión de inconstitucionalidade número 6037-2013 formulada pola Sala do Contencioso-Administrativo do Tribunal Superior de Xustiza de Galicia no procedemento ordinario núm. 5365-1997, en relación coa disposición adicional sexta da Lei 8/2012, do 29 de xuño, de vivenda de Galicia, por posible vulneración do artigo 149.1.6 da CE, e, de conformidade co disposto no artigo 10.1.c) LOTC, deferir á Sala Segunda, á que por quenda obxectiva lle correspondeu, o coñecemento da presente cuestión.
De conformidade co establecido no artigo 37.2 LOTC, os que sexan parte no procedemento 5365-1997 poderán comparecer ante este tribunal dentro dos quince días seguintes á publicación do presente edicto no
Boletín Oficial del Estado
.
Madrid, 5 de novembro de 2013
ORDE do 20 de novembro de 2013 pola que se fai pública a ampliación da dotación orzamentaria para a concesión das axudas establecidas na Orde do 11 de xuño de 2013 pola que se establecen as bases reguladoras do programa de incentivos ás empresas de inserción laboral e ás súas entidades promotoras, cofinanciado polo Fondo Social Europeo, e se procede á súa convocatoria para o ano 2013.
Consellería de Traballo e Benestar — III. Outras disposicións — 27/11/2013

A Orde do 11 de xuño de 2013, da Consellería de Traballo e Benestar, pola que se establecen as bases reguladoras do programa de incentivos ás empresas de inserción laboral e ás súas entidades promotoras, cofinanciado polo Fondo Social Europeo, e se procede á súa convocatoria para o ano 2013 (
Diario Oficial de Galicia
núm. 117, do 20 de xuño), establece na súa disposición adicional terceira, na cal se recollen os créditos que financian a orde, que poderá ampliarse a contía máxima destes créditos e que o incremento do crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito ou da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
En consecuencia, como existen outras dotacións que poden ser utilizadas para os mesmos fins, como consecuencia dos remanentes doutras convocatorias financiadas con cargo a créditos incluídos no mesmo programa e servizo, cómpre ampliar o importe dos créditos destinados ás axudas que poderán ser concedidas ao abeiro da orde que se cita nesta disposición, coa finalidade de facer chegar estas ao maior número de persoas beneficiarias posible.
Por todo o exposto e no uso das facultades que me foron conferidas,
Artigo 1
Amplíase o importe total das axudas que se van conceder ao abeiro da Orde do 11 de xuño de 2013, da Consellería de Traballo e Benestar, pola que se establecen as bases reguladoras do programa de incentivos ás empresas de inserción laboral e ás súas entidades promotoras, cofinanciado polo Fondo Social Europeo, e se procede á súa convocatoria para o ano 2013 (
Diario Oficial de Galicia
núm 117, do 20 de xuño), na contía de 125.000 euros e con cargo á aplicación orzamentaria 11.02.322C 472.6, código de proxecto 2012 00606, que figura dotada nos orzamentos xerais da Comunidade Autónoma de Galicia para o ano 2013.
Artigo 2
Esta ampliación non afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor o mesmo día da súa publicación no
Diario Oficial de Galici
a.
Santiago de Compostela, 20 de novembro de 2013
RESOLUCIÓN do 21 de novembro de 2013 pola que se modifica a Resolución do 13 de setembro de 2013, pola que se aproba o Plan Marco Programa de mellora de camiños de titularidade municipal 2013-2014, financiado co Fondo Europeo Agrícola de Desenvolvemento Rural (Feader), no marco do PDR de Galicia 2007-2013.
Axencia Galega de Desenvolvemento Rural — III. Outras disposicións — 25/11/2013

A Resolución do 13 de setembro de 2013 pola que se aproba o Plan Marco Programa de mellora de camiños de titularidade municipal 2013-2014, financiado co Fondo Europeo Agrícola de Desenvolvemento Rural (Feader), no marco do PDR de Galicia 2007-2013 (DOG nº 186, do 30 de setembro de 2013), establece o 25 de novembro de 2013 como data en que debe estar executado e xustificado correctamente o investimento correspondente á anualidade 2013.
Debido á concorrencia no tempo de cinco convocatorias e ao gran número de expedientes manexados, é previsible que a resolución da convocatoria teña lugar moi preto da data prevista de xustificación.
Co obxecto de permitir unha tramitación administrativa axeitada e de non causar un prexuízo aos beneficiarios das axudas,
Artigo único
Modificación da Resolución do 13 de setembro de 2013 pola que se aproba o Plan Marco Programa de mellora de camiños de titularidade municipal 2013-2014, financiado co Fondo Europeo Agrícola de Desenvolvemento Rural (Feader), no marco do PDR de Galicia 2007-2013.
O número 2 do artigo 5 queda redactado do seguinte xeito:
«O 10 de decembro de 2013 deberá estar executado e xustificado correctamente o investimento correspondente á anualidade 2013. O feito de non xustificar correctamente esta anualidade suporá na perda do dereito á axuda da dita anualidade».
Santiago de Compostela, 21 de novembro de 2013